אנה ריד

אנה ריד (באנגלית: Anna Reid; נולדה ב-1965) היא עיתונאית וסופרת בריטית, הכותבת בעיקר על ההיסטוריה של מזרח אירופה.

== חייה ==
ריד גדלה בקיימברידג' ולמדה בבית-ספר לבנות. היא למדה משפטים באוניברסיטת אוקספורד והיא בעלת תואר שני בכלכלה ובהיסטוריה של רוסיה מבית הספר ללימודי מזרח אירופה והעמים הסלאבים בקולג' האוניברסיטאי של לונדון.

את מזרח אירופה "גילתה" לאחר שפוטרה מעבודתה בחופשות הלימודים כאו-פר בשוודיה, אז הפליגה במעבורת לפולין, שהייתה אז תחת הממשל הצבאי לאחר פעולות הממשלה למחיצת ההתנגדות של תנועת "סולידריות". ב-1989 שהתה ריד בברלין בזמן נפילת החומה.

לאחר שעבדה כיועצת ועיתונאית לענייני עסקים, עברה ב-1993 להתגורר בקייב, שם שמשה ככתבת האקונומיסט והדיילי טלגרף באוקראינה. ב-1995 חזרה ללונדון, נישאה והחלה לעבוד על ספרה הראשון.
החל מ-2003 ועד 2007 עבדה עבור צוות החשיבה הבריטי "Policy Exchange", היא ערכה כמה מפרסומי הצוות ונהלה את תוכנית ענייני החוץ שלו. כיום היא מתגוררת במערב לונדון.

ריד פרסמה שלושה ספרים על ההיסטוריה של מזרח אירופה וזכתה בביקורות משבחות על תאוריה הציוריים של המקומות אותם היא חוקרת ובמיוחד על ספרה "לנינגרד" (שתורגם לעברית), שהוא הספר הראשון במאה ה-21 המתאר את המצור על לנינגרד (כיום סנט פטרבורג) על ידי הגרמנים בין 1941 ל-1944. ריד עשתה בספר שימוש במקורות ראשוניים מהמצור, שהתגלו לאחרונה ולא פורסמו קודם לכן, ובהם יומנים אישיים של אזרחים פשוטים שסבלו מהקור העז והרעב הקיצוני בזמן החורף הקשה במיוחד של סוף 1941 ותחילת 1942. בין העדים המרואינים בספר נמצא גם הישראלי איליה פרנקלך, שלאחר המתקפה הגרמנית על ברית המועצות התגייס ל"מליציה העממית" של לנינגרד.

כשנשאלה על אישיות היסטורית נערצת, בחרה ריד באליזבת הראשונה כאישיות האהובה עליה וכאישיות הכי פחות אהודה את הצאר האחרון של רוסיה ניקולאי השני.

==ספריה==
* 2000 - Borderland: a journey through the history of Ukraine (אזור ספר: מסע בהיסטוריה של אוקראינה)
* 2003 - The Shaman's Coat: A Native History of Siberia (מעיל השמאן: ההיסטוריה הילידית של סיביר)
* 2011 - Leningrad: The Epic Siege of World War II: 1941-1944 (בבריטניה: Leningrad: Tragedy of a City Under Siege, 1941-44)
:הספר תורגם לעברית: "לנינגרד: טרגדיה של עיר במצור 1944-1941", מאנגלית: עדי הירש, אריה ניר הוצאה לאור, תשע"ב 2012.

==קישורים חיצוניים==
* [http://www.bloomsbury.com/author/anna-reid ביוגרפיה של אנה ריד], באתר הוצאת בלומסברי
* [http://blog.booktopia.com.au/2011/12/13/anna-reid-author-of-leningrad-tragedy-of-a-city-under-siege-1941-44-answers-ten-terrifying-questions/ Anna Reid: Ten Terrifying Questions] - ריאיון עם אנה ריד, באתר האוסטרלי booktopia.com
* [http://www.historynet.com/reading-list-anna-reid.htm Reading List: Anna Reid] - רשימת קריאה מומלצת של אנה ריד, באתר www.historynet.com
* [http://www.nytimes.com/2002/12/15/books/how-the-east-was-won.html How the East Was Won] - סקירת הספר "The Shaman's Coat", דצמבר 2002, באתר הניו-יורק טיימס
* [http://www.youtube.com/watch?v=YXqjSdKXFns אנה ריד על הספר "לנינגרד"], באתר יוטיוב
* [http://failuremag.com/feature/article/the_siege_of_leningrad/ ריאיון עם אנה ריד] על המצור על לנינגרד, באתר מגזין Failure
* [http://www.opendemocracy.net/od-russia/anna-reid/scraping-off-syrup-siege-of-leningrad-seventy-years-on Scraping off the syrup: the Siege of Leningrad seventy years on] - מאמר על המצור על לנינגרד מאת אנה ריד, 25 בנובמבר 2011, באתר www.opendemocracy.net
* [http://www.economist.com/node/21526778 900 days of solitude] - ביקורת על הספר "לנינגרד", אוגוסט 2011, באתר האקונומיסט
* [http://www.salon.com/2011/09/09/leningrad_anna_reid/ The untold tragedies of Leningrad] - ביקורת על הספר "לנינגרד", ספטמבר 2011, באתר Salon
* [http://m.guardian.co.uk/books/2011/sep/25/leningrad-city-under-siege-review Leningrad: Tragedy of a City Under Siege 1941-44 by Anna Reid – review] - ביקורת על הספר "לנינגרד", ספטמבר 2011, באתר הגרדיאן

==הערות שוליים==

קטגוריה:היסטוריונים של מזרח אירופה
קטגוריה:היסטוריונים של רוסיה
קטגוריה:סופרות בריטיות
קטגוריה:סופרים בריטים
קטגוריה:עיתונאיות בריטיות
קטגוריה:היסטוריוניות בריטיות
קטגוריה:בריטיות שנולדו ב-1965